**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՈՒՍՈՒՑՉԻ ՕՐՎԱ ԱՌԹԻՎ**05.10.2018թ.

Հարգելի´ Ուսուցիչներ .

 Խորին երախտագիտությամբ և ջերմորեն շնորհավորում եմ բոլորիդ մասնագիտական տոնի՝ Ուսուցչի օրվա կապակցությամբ: Մանկավարժությունը՝ դա մեծագույն ձեռքբերում է, որը ոչ բոլորին է հատուկ, որն իրականություն է դառնում աշակերտի կայացմամբ և դաստիարակությամբ: Մեր ժողովուրդը կրթությունը համարել է իր ազգային ինքնությունը պահպանելու ամենալավագույն և հուսալի միջոցը: Այդ սուրբ գործի նվիրյալ Սուրբ Մեսրոպի ուսուցչապետությամբ է հիմնադրվել հայ մանուկներին կրթելու և դաստիարակելու ուսուցողական դպրոցը, գրի և գրականության զարգացման ու պահպանման, նրա ուսյալ րաբունիների հայասիրական արարչագործ աշխատանքի շնորհիվ է այն փոխանցվել սերունդներին, որի հետևորդներն այսօր դուք եք: Մայր հայրենիքին անձնվեր ծառայելու հրաշալի օրինակ է մատաղ սերնդի ուսուցման ու դաստիարակության գործում ձեր անմնացորդ նվիրումը, ձեր դերն ու ավանդը մեր անկախ պետականության կերտման, կայուն զարգացման գործում:

 Դպրոցի, այսօրվա, առաջնահերթ խնդիրներից մեկը ժամանակի պահանջներին համապատասխան կրթված ու քաղաքակիրթ սերունդ ունենալն է: Մանկավարժական հմտությամբ դուք եք դաստիարակում ամրակուռ հոգով ապագա հայ զինվորին, աշակերտներին սովորեցնում հայրենին՝ հայրենասիրությամբ, բնական գիտելիքները՝ գիտական նվաճումներով:

 Սիրելի ուսուցիչներ, երեխաների միտքն ու հոգին լուսավորող մանկավարժներ, հավատարիմ մնացեք Մեծն Մաշտոցի ժառանգությանը՝ եղեք աշխատասեր, նախաձեռնող, ստեղծագործ աշակերտ կրթելու Ձեր պատվավոր առաքելության մեջ:

 Կրկին´ անգամ շնորհավորում եմ բոլոր մանկավարժներին, ովքեր հավատարմորեն կրում են Ուսուցչի կոչումը և ցանկանում եմ աշխատանքային անսպառ եռանդ, առողջ ու երջանիկ կյանք, խաղաղ ու բարեկարգ հայրենիք:

**Թալին համայնքի ղեկավար՝**

 **Սարգիս Արամյան**